 

PUČKO OTVORENO UČILIŠTE SAMOBOR

GALERIJA PRICA

Trg Matice hrvatske 3, 10430 Samobor

**LIKOVNI NATJEČAJ**

**za vrtićku djecu i za učenike od 1. do 8. razreda osnovnih škola**

**"DJECA MEĐU OBLACIMA"**

**Vrijeme održavanja izložbe:** 22. 10. – 19. 11. 2025.

**Mjesto održavanja:** Art room, Centar za mlade Bunker, Ulica Savke Dabčević Kučar 8, Samobor

**Nositelj i organizator izložbe: Galerija Prica, POU Samobor;** Trg Matice hrvatske 6, 10 430 Samobor

**Koncepcija**

Galerija Prica, POU Samobor organizira Natječaj dječjeg likovnog stvaralaštva pod nazivom ***Djeca među oblacima*** povodom organizacije ovogodišnje značajne izložbe u Galeriji Prica ***Umjetnost u oblacima***.

Unutar mnogih tema u vizualnim umjetnostima koje se bave prirodnim fenomenima, jedna od posebno fascinantnih je svakako tema neba i oblaka na njemu. Beskraj neba i neuhvatljivost oblaka predmet su estetske fascinacije umjetnika, ali isto tako su važni sa znanstvenog aspekta i proučavanja klimatskih promjena zbog kojih sve češće usmjeravamo naš pogled prema nebu očekujući dolazak neke razorne prirodne katastrofe.

Ta neuhvatljivost, nematerijalnost bilo da je riječ o pamučastim oblacima na vedrom nebu, bilo da je riječ o tmastim, teškim oblacima koji nagovještavaju oluju ili onim noćnim tajnovitim, predmet su i hrvatskih umjetnika, od prvih pejzažista pa sve do suvremenih umjetnika koji na vrlo kreativne i zanimljive načine predočuju taj fluidni prirodni fenomen. Pogled u nebo, dnevno ili noćno, na oblake govori i o mijeni znanstvene perspektive, a oni su i jedan od čestih simboličko – metaforičkih motiva.

**Cilj** natječajaje njegovanje likovnog stvaralaštva, pružanje djeci mogućnosti izražavanja emocija, razvijanje mašte i poticanje inovativnosti.

**Uvjeti natječaja:**

* U natječaju mogu sudjelovati djeca vrtićke dobi i učenici 1. – 8. razreda osnovnih škola u RH
* **Likovni zadatak**: likovno interpretirati na temu **oblaka**
* **Likovna tehnika**: slobodan izbor
* **Format papira**: slobodan
* **Trajanje natječaja**: **19. 3. – 30. 6. 2025.**
* Pojedino dijete ili učenik može sudjelovati s **jednim** likovnim radom
* Grupni rad dvoje ili više djece ili učenika tretira se kao jedna cjelina
* **Radovi na poleđini** trebaju imati **čitko napisane** obavezne podatke

ime i prezime djeteta ili učenika/ce

vrtić i grupa / škola i razred

* Molimo mentore/voditelje da **odaberu radove** koje će poslati na natječaj

**Prijave za izložbu**

* **Za sudjelovanje** potrebno je čitko ispuniti jednu [**PRIJAVNICU**](Djeca%20među%20oblacima%20-%20PRIJAVNICA.docx)po grupi/razredu

i poslati je e-mailom na adresu [pou.galerija@samobor.hr](mailto:pou.galerija@samobor.hr)

* **Likovni radovi i** [**SUGLASNOST**](SUGLASNOST%20roditelja.docx) **roditelja** **mogu se poslati na nekoliko načina:**

**osobno** u radno vrijeme Galerije Prica, POU Samobor  
utorak, srijeda, četvrtak 9 – 14h / petak 13 – 19h / subota, nedjelja 10 – 17h

**ili**

**poštom na adresu**

POU Samobor, Galerija Prica

„Likovni natječaj – Djeca među oblacima“

Trg Matice hrvatske 3

10430 Samobor

**Prijave se primaju do 30. lipnja 2025. godine**

**Održavanje i otvorenje izložbe:**

* Likovni natječaj za vrtiće i učenike osnovnih škola „Djeca među oblacima“
* **22. 10. – 19. 11. 2025.**
* Otvorenje izložbe u srijedu 22. 10. 2025. u 10 sati
* Art room, Centar za mlade Bunker, Ulica Savke Dabčević Kučar 8, Samobor
* **Nagrade**: nagrađuju se najuspješnija **tri rada** odlukom stručnog žirija po kategorijama

- Dječji vrtić

- Osnovna škola 1. – 4. razreda

- Osnovna škola 5 . – 8. razreda

* Radovi se vraćaju nakon završetka i skidanja izložbe

Za sve dodatne informacije možete se obratiti voditeljici galerije Nikolini Šimunović   
Tel. 01/3336 214 / Mob. 091/3360 119  
e-mail [pou.galerija@samobor.hr](mailto:pou.galerija@samobor.hr)